钦定古今图书集成/明伦汇编/氏族典/第203卷 > 高构
## 钦定古今图书集成/明伦汇编/氏族典/第203卷 > 高构

按《隋书高构传》：“构字孝基，北海人也。性滑稽多智，辩
给过人，好读书，工吏事。弱冠，州补主簿，仕齐河南王
参军事，历徐州司马，兰陵、平原二郡太守。齐灭后，周
武帝以为许州司马。高祖受禅，转冀州司马，甚有能
名。征拜比部侍郎，寻转民部，迁雍州司马，以明断见
称。岁馀，转吏部侍郎，号为称职。复徙雍州司马，坐事”
左转盩厔令，甚有治名。上善之，复拜雍州司马。又为
吏部侍郎，以公事免。炀帝立，召令复位。后以老病解
职。大业七年，终于家，时年七十二。